Diari Oficial de la Generalitat Valenciana


Sumari del DOGV 2036, del 01-06-1993 (1993/828169)

ORDRE de 22 d'abril de 1993, de la Conselleria d'Agricultura i Pesca, per la qual regula les ajudes a les organitzacions professionals agràries per col.laboració amb l'administració durant 1993.
--------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/22/(1)/dof/vci/html**

### Dades del document

Número de DOGV
:   2036

Data del DOGV
:   01-06-1993

Secció del DOGV
:   DISPOSICIONS GENERALS

Número del document
:   1993/828169


Data del document
:   22-04-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 22 d'abril de 1993, de la Conselleria d'Agricultura i Pesca, per la qual regula les ajudes a les organitzacions professionals agràries per col.laboració amb l'administració durant 1993.  
Les organitzacions professionals agràries cooperen amb l'administració autònoma mitjançant actuacions que reforcen les accions del consell en favor de l'interès general agrari. En el context en què es troba actualment el sector agrari d'adaptació a les regles comunitàries, la potenciació i el suport a aquestes organitzacions, desplegant les accions que es desenvolupen, pot contribuir a la professionalització de l'agricultura valenciana, que vertebrarà el col·lectiu agrari i, en definitiva, a connectar de manera més àgil l'administració amb el sector agrari, facilitant l'accés d'aquest als recursos públics que s'ofereixen i potenciant l?eficàcia en l'aplicació dels recursos agraris. Per tot això,  
ORDENE  
Article primer  
La Conselleria d'Agricultura i Pesca concedirà subvencions a les organitzacions professionals agràries per treballs de col·laboració amb l'administració agrària, d'acord amb el que estableix aquesta ordre.  
Article segon  
Serà requisit per a accedir a les ajudes, que aquestes organitzacions tinguen com a mínim l?àmbit territorial provincial i estiguen integrades en el Comitè d'Organitzacions Professionals Agràries de la Comunitat Europea; no es consideraran com a tals, en conseqüència, els sindicats de treballadors per compte d'altri, encara que es limiten al sector agrari.  
Article tercer  
Les organitzacions professionals agràries que vulguen accedir a aquestes ajudes hauran de. sol·licitar-ho per mitjà d'instància a la Direcció General de Pesca i Relacions Agràries de la Conselleria d'Agricultura i Pesca. El termini de presentació per a l'exercici 1993 s'iniciarà l'endemà de la publicació d'aquesta ordre i finirà el 30 de novembre per a les ajudes que s'estableixen en l'article quart, i el 15 de juny per a les que s'estableixen en l'article cinquè; no s'admetran a tràmit les presentades fora de termini. El termini per a resoldre serà de 6 mesos, i s'entendran desestimades les subvencions no aprovades de forma expressa.  
Article quart  
S'estableixen les següents ajudes:  
1. Col·laboració en l?emplenament d'expedients d'auxilis tècnico- econòmics.  
La subvenció màxima que es concedirà per aquest concepte serà de 5.000.000 de pessetes, quantitat que podrà ser incrementada en aplicació del que s'indica en l'apartat 2.  
Les màximes subvencions segons el tipus d'expedient seran les següents:  
a) Expedients corresponents a les ajudes a les inversions en les explotacions agràries en plans de millora i la primera instal·lació d'agricultors joves del Reial Decret 1887/1991, de 30 de desembre, sobre millora de les estructures agràries, màxim de 30.000 pessetes per expedient.  
b) Assistència i assessorament en la resta de modalitats d'ajudes recollides en el Reial Decret 1887/91, i també per a les ajudes per a la racionalització en l?ús de l'aigua per a reg, l?import de la subvenció màxima per expedient serà de 5.000 pessetes.  
c) Ajudes al cessament avançat de l'activitat agrària, la subvenció màxima serà de 5.000 pessetes.  
d) Expedient d'ajudes per superfície als productors de determinats conreus herbacis (cereals, oleaginoses, proteaginoses i lleguminoses de gra). El màxim subvencionable serà de 2.500 pessetes per expedient.  
e) Qualsevol altre tipus d'expedient, la subvenció màxima serà de 1.500 pessetes.  
2. Col·laboració en programes de formació, desenvolupament i difusió tecnològica. Serà subvencionable fins al 80% del pressupost previst en el programa que corresponga a l?OPA i podrà adoptar-la forma de programes plurianuals. Els programes hauran de contenir els criteris i indicadors per a l'avaluació dels seus resultats, i s'hauran de fer sota la direcció de tècnics competents.  
El crèdit no atorgat per aquest- concepte podrà aplicar-se a les ajudes que s'estableixen en l'apartat 1, és a dir, a la col·laboració en l?emplenament d'expedients d'auxilis tècnico- econòmics.  
Article cinquè  
1. Les ajudes en concepte de col·laboració amb l'administració en l'emplenament d'expedients d'auxilis tècnico- econòmics, s'atorgaran per ordre de presentació fins al 15 de setembre, data fins a la qual podran ser concedides segons el crèdit disponible en aqueix moment, en funció d'allò que proporcionalment haurà presentat cada organització fins a aquesta data.  
2. Per a les ajudes per col·laboració en programes de formació, desenvolupament i difusió tecnològica, els programes hauran d'estar concretats al 15 de juny de 1'993. Aprovats els programes i concedida la subvenció, podrà lliurar-se fins al 40% de la subvenció concedida.  
Article sisé  
Les subvencions s'atorgaran amb càrrec al Programa 711.20, de Relacions Agràries, del pressupost de despeses de la Generalitat Valenciana, línia 409/000/93, amb un crèdit de 49.150.032 de pessetes, quantitat consignada per a l?exercici 1993.  
Article setè  
La Conselleria d'Agricultura i Pesca farà les comprovacions i les inspeccions corresponents a la correcta aplicació als seus fins de les ajudes concedides, i podrà designar els tècnics que considere perquè efectuen el seguiment de l'aplicació dels programes.  
Per a les ajudes en concepte de col·laboració en l'emplenament d'expedients d'auxilis tècnico- económics, es trametran les llistes de les prestacions que s'hagen realitzat. Després de l'informe dels serveis competents per raó de la matèria, es resoldrà el pagament de les ajudes.  
Per a les ajudes en programes de formació, desenvolupament i difusió tecnològica, es presentarà una memòria descriptiva de l'activitat desenvolupada i compliment del programa, acompanyada dels justificants de les despeses realitzades.  
Les organitzacions subvencionades hauran de tenir justificats els treballs realitzats corresponents a l'anualitat en curs, per a l'efectivitat del pagament, abans del 30 de novembre de l'exercici.  
Les entitats sol·licitants hauran de justificar el compliment de les obligacions tributàries i davant la Seguretat Social, conformement amb l'Ordre de 7 de gener de 1991, de la Conselleria d'Economia i Hisenda.  
DISPOSICIONS FINALS  
Primera  
S'autoritza la Direcció General de Pesca i Relacions Agràries perquè dicte les resolucions que considere necessàries per al desenvolupament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 22 d'abril de 1993  
El Conseller d'Agricultura i Pesca,   
LUIS FONT DE MORA MONTESINOS


Còpia Permalink ELI